Egon Nuter

pisi|Egon Nuter 1993. aastal.Foto: Jaan Künnap|266x266px
Egon Nuter (sündinud 23. septembril 1955 Tallinnas) on eesti näitleja ja lavastaja. 

Ta on tuntud eeskätt komöödianäitlejana, kes sai eriti populaarseks 1990. aastatel, kui ta hakkas teatrilavastustes ja estraadil kehastama ja parodeerima president Lennart Merd. Eesti Televisiooni telesarjas "Õnne 13" on Nuter mänginud ligi 30 aastat (1996. aastast tänini) Kergese Jürkat. 

 Elukäik  
Egon Nuter on lõpetanud 1973. aastal Tallinna 21. Keskkooli. Keskkoolis õppis ta süvendatult helitehnikat ja hiljem omandas kitsasfilmi kinomehaaniku kutse. Seejärel töötas ta Tallinna Polütehnilise Instituudi tehnilises teenistuses ning õppis töö kõrvalt TPI mehaanikateaduskonnas masinaehituse tehnoloogiat.Imbi Jeletsky. Komödiandi imelik maailm Videvik, 2000. 

1980. aastal lõpetas ta Tallinna Pedagoogilise Instituudi näitejuhtimise erialal.Эгон Нутер

Aastatel 1981–2002 oli Nuter Vanalinnastuudio näitleja.

2002. aastast oli ta vabakutseline näitleja ning töötas mittekoosseisulisena Endla teatris, Kuressaare Linnateatris jm. Kui Vanalinnastuudio reorganiseeriti teatriks NO99, asutas Eino Baskin 2005. aasta märtsis Vana Baskini Teatri, millega andis tööd 14 näitlejale, kes pärast Vanalinnastuudio reorganiseerimist töötuks jäid, sealhulgas Nuterile. "Kes? Mis? Kus?" 2006, lk. 352

2019. aastast on Egon Nuter Tallinna Linnateatri näitleja.Egon Nuteri tutvustus Linnateatri kodulehel. Vaadatud 28.03.2025. 2025. aasta märtsi seisuga on ta Linnateatri vanim näitleja.Keilit Bauer. Egon Nuter: olen vanuses, kus mõnikord tunduvad ka keskealised daamid noorena Eesti Naine / Delfi Lood, 25.03.2025.

 Loominguline töö 
Nuter on mänginud filmides "Nipernaadi", "Привет с фронта", "Государственная границa", "Kahe kodu ballaad", "Hundiseaduse aegu", "Surmatants", "Tulivesi", "Jüri Rumm", "Слеза Князя тьмы", "Minu Leninid", "Kallis härra Q", "Vanad ja kobedad saavad jalad alla", "Georg", "Rohelised kassid", "Teisel pool", "Punane elavhõbe", "Lumekuninganna", "Võta või jäta", "Must auk" jne.  

Ta on mänginud telelavastustes "Tuleb tuttav ette" (1980), "Pildikesi Paunverest" (1986), "Kummaline missis Savage" (1990).

Eesti Televisiooni telesarjas "Õnne 13" on Nuter mänginud ligi 30 aastat (1996. aastast tänini) Kergese Jürkat.   

Ta on naerutanud rahvast ETV huumorisarjades "Kahe sõbra lood" (1992–1993), "Abistav käsi" (2004), "Hajameelselt abielus" (2005–2009), "Kõverpeegli klassikat" (2007), "ENSV", "EnsV (Eesti, nüüd siis Vabariik)" jpt, aga ka Kanal 2 sketšisaates "Wigla show". Ta on näidelnud ka telesarjades "Riigipiir", "Tuulepealne maa", "Ment", "Oli, mis oli", "Kelgukoerad", "Ühikarotid", "Kartulid ja apelsinid", "Teine võimalus", "Von Fock" jm. 

Soome draamasarjas "Minu mehe naine" (2022) on tal soomekeelne roll Peetrina.Soomes hakkas jooksma uus seriaal, kus teema on Eesti-Soome ja kaasa löövad ka Eesti näitlejad Eestinen.fi, 10.01.2022.
pisi|Egon Nuter 2000. aastal.Foto: Jaan Künnap|263x263px
Lennart Mere kehastajana
Teatud välise sarnasuse tõttu on ta pidanud aastakümneid imiteerima või parodeerima president Lennart Merd. Egon Nuterile palju tuntust ja rahva armastust toonud libapresidendi roll kasvas välja Vanalinnastuudio lavastusest “Prügikast ehk Alguse asi”, mis esietendus 1993. aasta jaanuaris. Sellele järgnesid Nuteri etteasted estraadilavadel ja telesaadetes. Tema kehastatud libapresidenti, keda hüüti sageli Lennu-taaduks, sai rahvas näha nii väiksematel avamispidudel kui ka meelelahutuslikel aastapäevaballidel.Nuter: mind ikka seostatakse Meri rolliga, aga ega ma vastu ka ei võitle ERR Menu, 29.03.2018.Krista Taim. Meri kutsus oma teisiku vastuvõtule Õhtuleht.ee, 22.02.2001. Lisaks on ta lugenud Vikerraadio tarbeks linti Mihkel Muti raamatul "Rahvusvaheline mees" põhineva järjejutu, mis vestab Merist välisministrina.Rainer Kerge. Egon Nuter ehk Lennu-taadu: "Põhieesmärk on saada aru, kuidas on maailm tehtud. Ega Nuustakul täpselt aima, mis muljal toimub ja on Õhtuleht.ee, 23.09.2015.

Lennart Merd kehastas ta juba põhjalikumalt ja ülimenukalt Andrus Kivirähki näidendi põhjal loodud teatrilavastuses "Meri ja Orav" (2009).Lavastus "Meri ja Orav" Eesti Televisioon (2009). 

Lennart Mere rollis oli ta ka Heidi Sarapuu lavastuses "Lennud" (2017).Egon Nuter lavastusest "Lennud": Lennart Meri kehastamisel ei vea üksi välja ERR Kultuur, 22.04.2017.

2001. aastal kutsus president Lennart Meri oma teisikut mänginud Egon Nuteri Eesti Vabariigi aastapäeva vastuvõtule.Krista Taim. Meri kutsus oma teisiku vastuvõtule Õhtuleht.ee, 22.02.2001.

 Rolle lavastustes 

Rolle Raadioteatri kuuldemängudes
 1984 Fjodor Dostojevski "Valged ööd" (Üürnik)
 1989 Vallo Raun / Tamur Tohver "Mandlitort" (Võõras mees)
 1989 Katrin Lange / Salme Reek "Kartulikäkid ja vaarikakissell" (Pikk)
 1992 Mati Unt / Aino Lauri "Räägivad" (Eerika mees)
 1997 Madis Kõiv / Tamur Tohver "Haug" (Hääl 2)
 1998 Jüri Tuulik / Tamur Tohver "Taevaredel" (Mees 2)
 1999 Ervin Õunapuu / Tamur Tohver "Õhtueine Emmauses" (Sekretär)
 2001 Petri Salin / Solveig Mattson "Rännukutse" (Hirn)
 2009 Urmas Vadi "Maailma parim küla" (Vang 3)
 2021 Mika Myllyaho / Tamur Tohver "Garaaž" (Oll)
 Piret Jaaks, Kristiina Jalasto / Laura Kalle "Juuksur", 4. hooaeg (Vanahärra)

Lavastused
 2007 Alan Ayckbourn "Dublant", Vana Baskini Teater
 2007 Edward Albee "Loomaaialugu", Kuressaare Teater
 2009 Villu Kangur "Nääripidu", Hansahoovi Teater
 2010 Neil Simon "Armastab, ei armasta?", Komöödiateater
 2014 Indrek Taalmaa, Egon Nuter "Parimad palad Indrek Taalmaa ja Egon Nuteri lavastustest", Tallinna Kammerteater
 2016 Inga Lunge "Garderoobikaaslased", Emajõe Suveteater / Karlova Teater
 2020 Egon Nuter, Indrek Taalmaa "Soolo kahele"
 2023 Peter Quilter "Lumevangis", Komöödiateater

 Tunnustus  
 2022 – EFTA (Eesti filmi- ja teleauhinnad) – parim meesnäitleja sarjas ("EnsV")
 2024 – ABC Motorsi näitlejapreemia
 2025 – Eesti Näitlejate Liidu auraha
 2025 – Eesti Näitlejate Liidu auliigeEgon Nuter sai Eesti Näitlejate Liidu auliikmeks kultuur.err.ee 24. september 2025

Teatrisisesed auhinnad
 2019 – Tallinna Linnateatri parim meesnäitleja (Ants Rahuoja rolli eest lavastuses "Miljoni vaade")
 2020 – Tallinna Linnateatri parim meesnäitleja (Martin Lampe rolli eest lavastuses "Kant" ja Abel Znorko rolli eest lavastuses "Enigma variatsioonid")

 Isiklikku 
Egon Nuteril on üle 32 aasta kestnud abielust kaks poega ja tütar. Abielu lahutati 2010. aastal.Egon Nuter lahutas abielu Kroonika/Delfi, 14.04.2010.Imbi Jeletsky. Komödiandi imelik maailm Videvik, 2000. 

Pärast seda sai tema elukaaslaseks näitleja Liina Tennosaar.

Viited

 Välislingid 
 Egon Nuter IMDb andmebaasis
 Egon Nuter Eesti filmi andmebaasis
 Siin ja praegu: Egon Nuter arhiiv.err.ee/video/, 14. oktoober 1995
 Tähelaev: Egon Nuter arhiiv.err.ee/video/, 11. november 2007
 Krista Taim. Meri kutsus oma teisiku vastuvõtule Õhtuleht.ee, 22. veebruar 2001
 Ursula Nõu. Egon Nuter: eestlased on sallivad, aga seda sallivust ei tasu liiga proovile panna epl.delfi.ee, 27. juuni 2015
 Kaire Kenk. Elulust ⟩ Näitleja Egon Nuter ootab seitsmekümnendaid eluaastaid Postimees.ee / 60+, 11. september 2022
 Helina Piip. Egon Nuter: „Ei, elulooraamatut ma kirjutada ei soovi.“ Õhtuleht.ee / Naisteleht, 19. märts 2025
 Keilit Bauer. Egon Nuter: olen vanuses, kus mõnikord tunduvad ka keskealised daamid noorena Eesti Naine / Delfi Lood, 25. märts 2025

Kategooria:Eesti näitlejad
Kategooria:Eesti filminäitlejad
Kategooria:Eesti teatrilavastajad
Kategooria:Vanalinnastuudio näitlejad
Kategooria:Tallinna Linnateatri näitlejad
Kategooria:Tallinna Ülikooli vilistlased
Kategooria:Sündinud 1955